stanford-oval/wikipedia huggingface dataset:
מריה (סרט)
הערות שוליים

↑  Andreas Wiseman, Maria Callas Biopic Starring Angelina Jolie Heads To Cannes Market With FilmNation, Deadline, ‏2023-05-10 (באנגלית אמריקאית)
↑  Alex Ritman, Angelina Jolie to Play Maria Callas in Next Biopic From Pablo Larrain, The Hollywood Reporter, ‏2022-10-21 (באנגלית אמריקאית)
↑  Ellise Shafer,Alex Ritman,Elsa Keslassy, Angelina Jolie Spent ‘Almost Seven Months’ Training to Sing Opera in ‘Maria’: ‘I Had Not Sung in Public’ Before and ‘Was Terribly Nervous’, Variety, ‏2024-08-29 (באנגלית אמריקאית)
↑  How Maria Recreated Maria Callas's Paris Apartment, Town & Country, ‏2024-12-15 (באנגלית אמריקאית)
↑  Alex Ritman, First Images of Angelina Jolie as Maria Callas Unveiled as Pablo Larrain’s ‘Maria’ Begins Shoot, The Hollywood Reporter, ‏2023-10-09 (באנגלית אמריקאית)
↑  Matt Grobar, Netflix Takes U.S. Rights To Pablo Larraín’s ‘Maria’ Starring Angelina Jolie, Deadline, ‏2024-08-28 (באנגלית אמריקאית)
↑  Clayton Davis, Angelina Jolie’s Oscar Vehicle ‘Maria’ Gets Release Date by Netflix (EXCLUSIVE), Variety, ‏2024-09-23 (באנגלית אמריקאית)
↑  מריה, באתר Seret.co.il | אתר סרט
↑  Maria (2024) | Rotten Tomatoes, www.rottentomatoes.com (באנגלית)
↑  Maria Reviews, www.metacritic.com (באנגלית)
↑  Ramin Setoodeh,Alex Ritman, Angelina Jolie Weeps Through Rapturous 8-Minute Venice Standing Ovation for ‘Maria,’ Launching Oscar Buzz, Variety, ‏2024-08-29 (באנגלית אמריקאית)
↑  Andrés Buenahora, Angelina Jolie to Receive Performer Tribute at the Gothams for ‘Maria’, Variety, ‏2024-10-31 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  Greg Evans, ‘Conclave’ And ‘Wicked’ Lead Critics Choice Awards Film Nominations – Full List, Deadline, ‏2024-12-12 (באנגלית אמריקאית)
המסע לעמק החלומות (זיכיון)

| --- | --- |
 הופק בידי:  סרטי יוניברסל
 סוגה:  סרט הרפתקאות 
 סרטים בסדרה:  המסע לעמק החלומות המסע לעמק החלומות 2: הרפתקה בעמק הגדול המסע לעמק החלומות 3: עת לחברות גדולה המסע לעמק החלומות 4: מסע אל תוך הערפל המסע לעמק החלומות 5: האי המסתורי המסע לעמק החלומות 6: הסוד שאסור לספר המסע לעמק החלומות 7: אבן האש הקרה המסע לעמק החלומות 8: הכפור הגדול המסע לעמק החלומות 9: המסע למים הגדולים המסע לעמק החלומות 10: הנדידה הגדולה המסע לעמק החלומות 11: הפלישה של טיניזאורוס המסע לעמק החלומות 12: יום המעופפים הגדול המסע לעמק החלומות 13: חוכמת החברים המסע לעמק החלומות 14: מסע האמיצים
 
המסע לעמק החלומות (באנגלית: The Land Before Time) הוא זיכיון של סרטי אנימציה והרפתקאות אמריקאית על דינוזאורים שהופק בידי סרטי יוניברסל. זיכיון זה החל בסרט "המסע לעמק החלומות" משנת 1988, בבימויו של דון בלות' ובהפקת הבמאים סטיבן שפילברג וג'ורג' לוקאס, שהכניס 84.4 מיליון דולר.
לאחר סרט זה נוספו עוד 13 סרטי וידאו ו-DVD (מרביתם יצאו בשנים עוקבות, כשהאחרון יצא בשנת 2016) וכן סדרת טלוויזיה תחת אותו שם מ-2007, אך ללא מעורבותם של בלות', שפילברג או לוקאס. כמו כן יצאו לפחות 14 משחקי מחשב של הזיכיון.
עלילת הזיכיון מתארת את קורותיהם של האפטוזאורוס הצעיר ליליפוט החובר לארבעה דינוזאורים ויצורים נוספים צעירים (טריצרטופס, זאורולופוס, פטרנודון וסטגוזאורוס), אשר נודדים בעת בצורת קשה לעבר נווה מדבר בעידן המזוזואיקון. לאורך הסדרה הם נתקלים בהרפתקאות שונות, מהימלטות מטורפים שונים, פלישת חייזרים ועד לליקוי חמה.
הזיכיון > סרטי הזיכיון

המסע לעמק החלומות - הסרט הראשון מ-1988 שבוים בידי דון בלות' והופק בידי סטיבן שפילברג וג'ורג' לוקאס.
המסע לעמק החלומות 2: הרפתקה בעמק הגדול - הסרט השני מ-1994 שבוים בידי רוי אלן סמית'.
המסע לעמק החלומות 3: עת לחברות גדולה - הסרט השלישי מ-1995 שבוים בידי רוי אלן סמית'.
המסע לעמק החלומות 4: מסע אל תוך הערפל - הסרט הרביעי מ-1996 שבוים בידי רוי אלן סמית'.
המסע לעמק החלומות 5: האי המסתורי - הסרט החמישי מ-1997 שבוים בידי צ'ארלס גרוסוונור.
המסע לעמק החלומות 6: הסוד שאסור לספר - הסרט השישי מ-1998 שבוים בידי צ'ארלס גרוסוונור.
המסע לעמק החלומות 7: אבן האש הקרה - הסרט השביעי מ-2000 שבוים בידי צ'ארלס גרוסוונור.
המסע לעמק החלומות 8: הכפור הגדול - הסרט השמיני מ-2001 שבוים בידי צ'ארלס גרוסוונור.
המסע לעמק החלומות 9: המסע למים הגדולים - הסרט התשיעי מ-2002 שבוים בידי צ'ארלס גרוסוונור.
המסע לעמק החלומות 10: הנדידה הגדולה - הסרט העשירי מ-2003 שבוים בידי צ'ארלס גרוסוונור.
המסע לעמק החלומות 11: הפלישה של טיניזאורוס - הסרט האחד עשר מ-2004 שבוים בידי צ'ארלס גרוסוונור.
המסע לעמק החלומות 12: יום המעופפים הגדול - הסרט השנים עשר מ-2006 שבוים בידי צ'ארלס גרוסוונור.
המסע לעמק החלומות 13: חוכמת החברים - הסרט השלושה עשר מ-2007 שבוים בידי ג'יימי מיטשל ובידי צ'ארלס גרוסוונור (כבמאי משנה).
המסע לעמק החלומות 14: מסע האמיצים - הסרט הארבעה עשר והאחרון שיצא בשנת 2016 ובוים בידי דייוויס דוי.
הזיכיון > סדרת טלוויזיה

המסע לעמק החלומות - סדרת טלוויזיה קנדית שיצאה בערוץ YTV הקנדי. הסדרה שודרה החל מ-5 בינואר 2007, מעט לאחר יציאת הסרט ה-12 והסתיימה לאחר 26 פרקים. העלילה שלה חלה לפני הסרט ה-13. בארצות הברית שודרה הסדרה בערוץ Cartoon Network, החל מ-5 במרץ 2007 עד 21 בינואר 2008. כמו כן יצא מארז DVD של הסדרה.
המכשפות (סרט, 1990)

| --- | --- |

כרזת הסרט המקורית
 מבוסס על:  "המכשפות" מאת רואלד דאל
 בימוי:  ניקולס רוג 
 הופק בידי:  ג'ים הנסון מארק שיבאס דאסטי סימונדס
 תסריט:  אלן סקוט 
 עריכה:  טוני לווסון 
 שחקנים ראשיים:  אנג'ליקה יוסטון מאי זטרלינג
 מוזיקה:  סטנלי מיירס 
 צילום:  הארווי האריסון 
 מדינה:  הממלכה המאוחדת, ארצות הברית 
 חברת הפקה:  Jim Henson Productions Lorimar Film Entertainment
 חברה מפיצה:  האחים וורנר, נטפליקס, Microsoft Store 
 שיטת הפצה:  וידאו על פי דרישה, שידורים, הפצה לאולמות הקולנוע, הוצאה ביתית 
 הקרנת בכורה:  בריטניה 25 במאי 1990 ארצות הברית 24 באוגוסט 1990
 משך הקרנה:  91 דק' 
 שפת הסרט:  אנגלית 
 סוגה:  סרט פנטזיה, סרט קומדיה, סרט אימה, סרט ילדים, סרט מבוסס יצירה ספרותית 
 מקום התרחשות:  נורווגיה 
 הכנסות:  15.3 מיליון דולר
 הכנסות באתר מוג'ו:   witches
 דף הסרט ב־IMDb
 
המכשפות (באנגלית: The Witches) הוא סרט פנטזיית אימה-קומית אמריקאי בבימויו של הבמאי ניקולס רוג ובכיכובם של אנג'ליקה יוסטון, מאי זטרלינג, רואן אטקינסון, ויאסן פישר, המבוסס על רומן הילדים מאת הסופר רואלד דאל שיצא לאור בשנת 1983, באותו השם.
הסרט התקבל היטב על ידי המבקרים ששיבחו אותו, אך נכשל בקופות, והתקבל רע אצל הסופר עצמו, דאל, שלא אהב את הסוף החדש שהסרט נתן לעלילת הספר.
עלילת הסרט

במהלך חופשה עם סבתו הלגה בנורווגיה, ילד בן שמונה בשם לוק אוושים שומע לראשונה מסבתו אודות המכשפות, שדות עם שנאה חסרת מעצורים לילדים ושיטות שונות להכחדתם. הלגה מספרת ללוק שחברת ילדותה, אריקה, נפלה קורבן למכשפה שקיללה אותה לחיות את שארית חייה לכודה בתוך ציור, בעודה מזדקנת בהדרגה ומשנה את מקומה בבד עד שמתה לבסוף כמה שנים קודם לכן.
לאחר שהוריו של לוק נהרגים בתאונת דרכים, הלגה הופכת לאפוטרופוסית הרשמית של לוק והם עוברים לאנגליה. בעודו מביא סל מזון אל בית העץ שהוא ואביו בנו, לוק פוגש באישה זרה המנסה לפתות אותו, אך הוא קולט את עובדת היותה מכשפה, וניצל ממנה כאשר קורא להלגה. ביום הולדתו התשיעי של לוק, הלגה מאובחנת בסוכרת, ורופאה מייעץ לה לבלות את הקיץ ליד הים. בעקבות עצת הרופא, השניים נוסעים אל מלון על שפת חוף הים, שם לוק פוגש ומתרועע עם ילד גרגרני אך ידידותי בשם ברונו ג'נקינס. במקביל, אל המלון מגיעות מכשפות מכל קצווי התבל למטרת כינוס עולמי בראשותה של מיס אווה ארנסט, המכשפה הראשית העולמית ומנהיגתן.
בתוך אולם הנשפים, בו המכשפות מקיימות את הכינוס, לוק עוקב אחריהן כאשר המכשפה הראשית העולמית חושפת את יצירתה האחרונה: שיקוי קסמים שיהפוך ילדים לעכברים, אותם המכשפות יטמינו במוצרי קונדיטוריה בחנויות ממתקים ובחנויות ממתקים שייפתחו באמצעות הכסף שסופק למיס ארנסט. לאחר שכבר שתה את השיקוי כמה שעות קודם לכן, ברונו מובא לחדר, ולנגד עיניהן של המכשפות הוא הופך לעכבר ובורח. לוק נחשף והוא ממהר לחדרו, שם הוא מוצא את סבתו ישנה לאחר שהוטל עליה כישוף. המכשפה הראשית העולמית לוקחת את לוק ומחזירה אותו לאולם הנשפים, שם היא מאלצת אותו לשתות את השיקוי והופכת אותו לעכבר, אם כי זה האחרון מצליח להימלט בצורתו החדשה.
בעזרתם של ברונו וסבתו, שהספיקה להתאושש, לוק רוקם תוכנית להרוג את המכשפות על ידי התגנבות לחדרה של ארנסט וגנבת בקבוק השיקוי. כשהמכשפות נכנסות לחדר האוכל, מיס אירווין, מזכירתה של מיס ארנסט, שהתפכחה מיחסה הגועלי של גבירתה כלפיה, עוזבת את המכשפות, והולכת לאכול לבדה בחדרה. לוק מצליח להשליך את הבקבוק לסיר מרק המיועד לשולחנות ארוחת הערב של המכשפות. מר ג'נקינס, אביו של ברונו, גם מזמין את המרק, אך ברגע האחרון הלגה מונעת ממנו לאכול את המרק ואף מראה לו את אשר המכשפות עשו לברונו. השיקוי הופך את כל המכשפות לעכברים, ואנשי הצוות ואנשי המלון מצטרפים בהריגתם, ומבלי לדעת פוטרים את אנגליה ממכשפותיה, פרט למיס אירווין, שנעדרת מחדר האוכל עקב התפטרותה ובכך ניצלת. המכשפה הראשית העולמית עצמה מתה מידי מר סטרינגר, מנהל המלון, והלגה מחזירה את ברונו להוריו.
לוק והלגה חוזרים לביתם, שם הם מקבלים את המזוודה של מיס ארנסט המלאה בכסף ופנקסי כתובות של כל המכשפות בארצות הברית. באותו לילה, מיס אירווין מבקרת בביתם של הלגה ולוק ומשתמשת בכוחה על מנת להחזיר את לוק לגופו האנושי ומחזירה את עכברי המחמד שלו, לפני שיוצאת לבקר את ברונו ולחזור שוב על התהליך.
צוות השחקנים

אנג'ליקה יוסטון - מיס אווה ארנסט/המכשפה הראשית העולמית
יאסן פישר - לוק אוושים
מאי זטרלינג - הלגה אוושים
רואן אטקינסון - מר סטרינגר
ג'יין הורוקס - מיס סוזן אירווין
צ'ארלי פוטר - ברונו ג'נקינס
אן למפטון - פמלה (האישה בשחור)
אנג'ליק רוקה - הנרייטה
אנאבל ברוקס - ניקולה קאטל
סוקי סמית' - מרלן
ביל פטרסון - הרברט ג'נקינס
ברנדה בלתין - רבקה ג'נקינס
ג'ני רונקר - אליזבת "אלזי"
אמה רלף - מילדרד "מילי"
רוז אינגליש - דורין "דורה"
נורה קונולי - ביאטריס
רוזמונד גרינווד - ג'ניס
דארסי פלין - אמו של לוק
וינסנט מרזלו - אביו של לוק
אלסי איידי - אריקה
גרטה נורדרה - מכשפה נורווגית
אולה אוטנס - אביה של אריקה
ג'ים קרטר - אנדרה השף
רוברטה טיילור - ז'קלין (מכשפה שפית)
סטלה טאנר - מכשפה בכינוס
ברברה היקס - רג'ינה
הפקה

המכשפות הוא עיבוד לספר הילדים באותו השם מאת הסופר הבריטי רואלד דאל, וזהו הסרט האחרון שג'ים הנסון עבד עליו אישית לפני מותו, הסרט התיאטרלי האחרון שחברת לורימר הפקות הפיק, והסרט האחרון שנעשה על סמך כתביו של דאל לפני מותו (הן הנסון והן דאל נפטרו באותה שנה). רובו המוקדם של הסרט צולם בברגן שבנורווגיה, ושאר הסרט צולם במלון הידלנד הממוקם על חוף ניוקואי, קורנוול.
במהלך צילומי הסרט, השחקן רואן אטקינסון גרם לאסון בסגנון "מיסטר בין" כאשר הוא השאיר את ברזי האמבטיה שלו פתוחים בחדרו. מבול המים הרס את מרבית הציוד האלקטרוני של צוות ההפקה בקומה מתחת. באותה העת, יוסטון ניהלה זוגיות עם השחקן ג'ק ניקולסון, שהיה נוהג לטלפן לא פעם למלון ולשלוח זרי פרחים ענקיים, עד כדי התרגשות רבה מצד צוות ההפקה. מאוחר יותר, הבמאי, ניקולס רוג, ערך סצנות שלדעתו היו מפחידות מדי עבור ילדים לאחר שראה את תגובתו הראשונית של בנו הצעיר לסצנות המקוריות.
אפקטי האיפור המתקדמים עבור דמותה של המכשפה הראשית העולמית של יוסטון דרשו שש שעות סידור, ועוד שש שעות הסרה. התותבת כללה מסיכת פנים מלאה, גיבנת, טפרים מכניים ועצמות בריח מפלצתיות. יוסטון תיארה סצנת מונולוג שהיא נאלצה לעשות, אותה היא תיארה: "הרגשתי כל כך לא נוח, ונמאס לי להיות עטופה בגומי תחת אורות חמים במשך שעות עד ששורות התסריט חדלו להיות הגיוניים עבורי וכל מה שרציתי היה לבכות." האדים הירוקים שהשתמשו בהם בסוף הסרט היו מבוססי שמן, ועירפלו את עיניה של יוסטון, שהיו צריכות להיות מורטבות במים באופן קבוע על ידי מומחה. רוג בחר תחפושת סקסית עבור מלתחתה של הדמות והדגיש שדמותה של יוסטון בתור המכשפה הראשית העולמית צריכה מוכנה לקיום סקס בכל עת, למרות המראה הגרוטסקי שלה בסצנות מסוימות של הסרט.
רואלד דאל התרגז מכך שרוג שינה את הסוף המקורי שלו בתסריט. כמחווה של פיוס, רוג הציע לצלם שתי גרסאות לפני שיבחר את בחירתו הסופית: גרסת הספר שבה לוק נשאר עכבר, וגרסת הסוף המאושר יותר שבה לוק הופך חזרה לאדם. כשהביט בסצנה הנאמנה לספרו, דאל התרגש כל כך עד כדי שבא לידי דמעות. עם זאת, לבסוף רוג החליט לכלול את הסוף החדש במקום, מה שהוביל את דאל לדרוש ששמו יוסר לחלוטין מהקרדיטים, ולאיים על מסע פרסום נגד הסרט. הוא רק נמנע מכך בגלל כוח שכנועו של ג'ים הנסון.
הפצה

הסרט היה אמור להיות מופץ על ידי חברת ההפצה "לורימר, אבל כאשר החברה פיזרה את ההפצה התיאטרונית שלהם, הסרט בסופו של דבר ישב על המדף יותר משנה לאחר השלמת צילומיו. הסרט הוקרן לראשונה ב-25 במאי 1990 בלונדון, כ-9 ימים לאחר מותו של הנסון, והיה אמור להיפתח באותו היום בארצות הברית, אך בעקבות הקרנות שנערכו בפלורידה, מוקדם יותר השנה, אולפני האחים וורנר עיכבו את המהדורה האמריקאית עד לאוגוסט. באמריקה, הסרט גרף 10,360,553 מיליון דולר ו-266,782 אלף דולר בגרמניה.
הפצה > מדיה ביתית

"Warner Home Video" הפיצה לראשונה את הסרט במהדורת VHS בשנת 1991. ההפצה השנייה כללה את המהדורה השנייה של VHS ואת המהדורה הראשונה ב-DVD בשנת 1999. שתי הגרסאות (וכל ההקרנות הטלוויזיוניות) הופצו ביחס הצפייה בו הסרט הוצג במקור על האקרנים, במקום לצמצם את היחס ליחס של 1.85:1 (או ליחס של 1.66:1). הסרט הופץ לראשונה בפורמט Blu-ray בספרד רק בשנת 2017.
הפצה > פסקול

הסרט מכיל פסקול שהולחן על ידי המלחין סטנלי מאיירס. עד כה, תקליטור הסאונדטראק לא הופץ, והפסקול כולו נשאר מעורפל. במשך כל נעימת הפסקול מופיע מזמור ה"דיאס אירה", המזכיר מאוד את "The Witches Sabbath" מהסימפוניה הפנטסטית של הקטור ברליוז.
ביקורות

הסרט התקבל היטב בביקורות חיוביות על ידי מבקרים וקהל הצופים כאחד, אך עם זאת נכשל בקופות. הסרט קיבל את הציון הנדיר 100% באתר הביקורות "Rotten Tomatoes", על בסיס 33 ביקורות, עם דירוג ממוצע של 7.7/10. הקונצנזוס של האתר אמר: "עם ביצועים מרושעים להפליא מאת אנג'ליקה יוסטון ובובות מלאות דמיון על פי ג'ים הנסון, סרטו השחור והשנון של ניקולס רוג לוכד את רוח כתיבתו של רואלד דאל כמספר עיבודים אחרים".
רוג'ר אברט נתן לסרט את הציון 3 מתוך 4 כוכבים, וכינה את הסרט "סרט מסקרן, שאפתני ומוצלח, וכמעט שווה לראות רק את ההנאה הברורה של אנג'ליקה יוסטון מלשחק נבלית מוחלטת ללא פשרות." עם זאת, רואלד דאל עצמו ראה את הסרט כ"מזעזע לחלוטין" בגלל הסוף המנוגד לסוף המקורי שנכתב בספרו.
שלושת המוסקטרים (סרט, 2011)

| --- | --- |

כרזת הסרט בעברית
 מבוסס על:  שלושת המוסקטרים 
 בימוי:  פול וו. אס. אנדרסון 
 הופק בידי:  פול אנדרסון  ג'רמי בולט  רוברט קולזר
 תסריט:  אנדרו דייוויס  אלכס ליטבק
 עריכה:  אלכסנדר ברנר 
 שחקנים ראשיים:  מת'יו מקפדיין   לוגאן לרמן   ריי סטיבנסון   לוק אוונס   אורלנדו בלום   מילה יובוביץ'   כריסטוף ואלץ   מאדס מיקלסן
 מוזיקה:  פול הסלינגר 
 צילום:  גלן מק'פירסון 
 מדינה:  הממלכה המאוחדת, גרמניה, צרפת, ארצות הברית 
 חברת הפקה:  Impact Pictures Constantin Film NEF Productions New Legacy Film
 חברה מפיצה:  Constantin Film   אנטרטיינמנט ואן   Summit Entertainment
 שיטת הפצה:  וידאו על פי דרישה 
 הקרנת בכורה:  1 בספטמבר 2011
 משך הקרנה:  110 דק' 
 שפת הסרט:  אנגלית 
 סוגה:  סרט הרפתקאות, סרט דרמה, סרט מבוסס יצירה ספרותית, סרט קומדיה, סרט רומנטי, סרט סטימפאנק, סרט פעולה, סרט סייפים נועזים 
 מקום התרחשות:  לונדון, פריז 
 תקציב:  75 מיליון דולר
 הכנסות:  132.2 מיליון דולר
 הכנסות באתר מוג'ו:   threemusketeers11
 אתר רשמי
 דף הסרט ב־IMDb
 
שלושת המוסקטרים (באנגלית: The Three Musketeers) הוא סרט הרפתקאות פעולה ורומנטי משנת 2011 בבימויו של פול ו.ס. אנדרסון בכיכובם של מת'יו מקפדיין, לוגאן לרמן, ריי סטיבנסון, מילה יובוביץ', לוק אוונס, מאדס מיקלסן, אורלנדו בלום וכריסטוף וולץ. הסרט מבוסס על הרומן מ-1844 של אלכסנדר דומא באותו השם.
הסרט יצא לאקרנים ב-1 בספטמבר 2011 בגרמניה, ב-12 באוקטובר 2011 בבריטניה ובצרפת וב-21 באוקטובר 2011 בארצות הברית, קנדה ואוסטרליה. עם שחרורו, הסרט גרף 132 מיליון דולר כנגד תקציב הפקה של 75 מיליון דולר בלבד וספג ביקורות שליליות. המבקרים אומנם שיבחו את רצף הפעולה הפסקול ואת הופעותיהם של מק'פאדן ומיקלסן ואת הסגנון החזותי, אך ביקרו את התסריט, את קו העלילה והדמויות ותוכניות ליצירת זיכיון נגנזו.
שחקנים ודמויות

מת'יו מקפדיין אתוס
לוגאן לרמן, ד'ארטניאן
ריי סטיבנסון, פורטוס
לוק אוונס, ארמיס
אורלנדו בלום, דוכס בקינגהאם
מילה יובוביץ', מיליידי דה-וינטר
כריסטוף וולץ, קרדינל רישלייה
מאדס מיקלסן, קפטן רושפור
גבריאלה ויילד, קונסטנס בונסייה, מושא אהבתו של ד'ארטניאן
ג'יימס קורדן, פלנצ'ט, המשרת של המוסקטרים
פרדי פוקס, המלך לואי ה-13
ג'ונו טמפל, המלכה אן
טיל שווייגר, "קליוסטרו"
קארסטן נורגארד, ג'וסאק, מנהיג השומרים של רישלייה
נינה אייצ'ינגר, מינט
הפקה > אתרי צילום

צילומי מיקום נעשו בבוואריה עם צילומי פנים באולפני בבלסברג. מיקומי הצילומים כוללים:
במברג, בוואריה, גרמניה
בורגהאוזן, בוואריה, גרמניה
ארמון הרנכימזה, בוואריה, גרמניה
מבצר מארינברג, וירצבורג, בוואריה, גרמניה
מינכן, בוואריה, גרמניה
אולפני באבלסברג, פוטסדאם, ברנדנבורג, גרמניה
מעון וירצבורג, וירצבורג, בוואריה, גרמניה
הפקה > צילומים

חלק ניכר מהמימון לסרט הגיע ממקורות גרמניים: 4 מיליון דולר מקרן הבנק של בוואריה (BBF) וקרן הקולנוע והטלוויזיה (FFF), כ-1.3 מיליון דולר מהמועצה הפדרלית לסרטים, כ-10 מיליון דולר כהחזר מס מקרן הקולנוע הגרמנית, DFF ומיליון דולר (800,000 €) במימון סובסידיות ממועצת התקשורת של ברלין ברנדנבורג. תקציב ההפקה היה בין 75 מיליון דולר ל-90 מיליון דולר.
פסקול

הפסקול הולחן על ידי פול הסלינגר. הלהקה הבריטית טייק ד'את כתבה את השיר הרשמי "כשהיינו צעירים" (When We Were Young); השיר שוחרר ב-22 אוגוסט 2011 בבריטניה.
שחרור > הכנסות

הסרט הרוויח 132,249,913 דולרים. יצא בגרמניה ב-1 בספטמבר 2011 והכניס 3.38 מיליון דולר. הוא שוחרר באוסטריה באותו יום אך שם הכניס 503,239 $ בסוף השבוע הראשון. הסרט הכניס סכומים צנועים יחסית בשבוע הפתיחה שלו באיטליה (2,023,021 $), ברזיל (2,343,786 $) וטורקיה (219,645 $). בבריטניה, אירלנד ומלטה, הכניס 2,312,509 $, כאשר הוא שוחרר בין 12 ל-14 באוקטובר 2011. הפתיחה הגבוהה ביותר הושגה ביפן (עם 3.86 מיליון דולר).
הסרט שוחרר ב-21 אוקטובר 2011 בצפון אמריקה נפתח במקום הרביעי עם סך הכנסות של 8,674,452 $. מאחר שהסרט שווק כסרט לצפייה בתלת מימד, הצגת הסרט באופן כזה אפשרה להגדיל את ההכנסות. מילה יובוביץ' ביקרה את Summit Entertainment שלא "קידמה את הסרט" כהלכה כ"סרט משפחתי "בארצות הברית. ב-Deadline Hollywood דיווחו כי האולפנים הגיבו בטענה ש"היא לא יודעת על מה היא מדברת ואנחנו לא יודעים מאיפה היא באה." ושאולי תחשוב שהיא תתקשר אלינו קודם? זה מתסכל. זו לא הדרך הנכונה להתנהג. אם יש לה בעיה אז שתבוא לאולפנים ונדבר על זה".
שחרור > ביקורת

הסרט זכה לביקורות שליליות מהמבקרים, כולל ביקורת על היעדר מקוריות, הופעות משחק וסגנון חזותי מיושן. "רק האתוס של מת'יו מקפיידן מציג מראית עין של אישיות... ללא דרמה או יראת כבוד למקור וחוסר בכל עניין אמיתי בהיסטוריה או בספרות, הסרט מציע תענוגות קטנים עם בעיטות חזותיות שלו, שנמצאות בעיקר בסצנות ממושכות של מאבק ספינות האוויר ועבודת פעלולים גנרית שמותאמת לסרטי פעולה מהונג קונג", כך על פי סקירתו של סטיבן הולדן מהניו יורק טיימס. "זה לא מקורי מספיק כדי להיות מצחיק, לא רציני מספיק כדי להיות מרתק, הסרט הזה נראה [כמו] נמשך לנצח, ולאחר מכן מסתיים באיום ל[סרט] המשך", היה חלק מביקורת שכתב רובי קולינס בסקירה עבור טלגרף. בסקירה באתר עגבניות רקובות דווח כי רק 24% מתוך 90 הביקורות נתנו לסרט ביקורת חיובית, עם ממוצע של 4.1 מתוך 10. באתר Metacritic הוקצה ציון ממוצע משוקלל מתוך 100 ביקורות וניתן לסרט ציון של 35 בהתבסס על 15 ביקורות. באתר סCinemaScore דיווחו שהצופים העניקו ציון ממוצע של "B" בסולם A+ ל-F.
שחרור > מדיה ביתית

שלושת המוסקטרים שוחרר ב-DVD ו-Blu-ray בארצות הברית ב-13 במרץ 2012.
מצפה שלגים

| --- | --- |
מצפה שלגים - צילום מגבעת הקרב
מצפה שלגים - צילום מגבעת הקרב
 מידע כללי
 גובה:  2,224 מטרים
 מדינה:  ישראל ישראל
 מיקום:  הר החרמון, ישראל
 רכס הרים:  מול הלבנון
 מסלול ההעפלה הקל:  רכב
 קואורדינטות:  33°18′55″N 35°48′36″E﻿ / ﻿33.3153192°N 35.8099450°E﻿ / 33.3153192; 35.8099450
  (למפת אצבע הגליל מוגדלת) מצפה שלגים(למפת אצבע הגליל רגילה) מצפה שלגים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפה שלגים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפה שלגים
מצפה שלגים היא פסגה בהר החרמון, בגובה 2,224 מטר מעל פני הים בתחומי מדינת ישראל. הפסגה הייתה השנייה בגובהה בתחומי המדינה אחרי כיפה ממערב לה בגובה 2,236 מטרים שהייתה הנקודה הגבוהה בישראל עד לכיבוש פסגת החרמון בדצמבר 2024 מידי סוריה. ההר תחום בשמורת החרמון, מזרחית לצומת הרכבל.
על פסגת מצפה שלגים נמצא מוצב צה"ל, המשקיף על פני סביבתו: אגן דמשק, מרחבי  החורן בסוריה, הרי לבנון, הרי הגלעד, על שאר פסגות החרמון ומורדותיו, ובישראל על רמת הגולן, סביבת הכנרת והגליל, עד חוף הים התיכון. בניית המוצב החלה ב-1980 במסגרת פרויקט שהוביל סגן הרמטכ"ל, האלוף יקותיאל אדם, וראש-פרויקט חרמונים, אל"ם יגאל מילוא. המוצב חובר לרשתות התקשורת, החשמל והמים הארציות.
לקריאה נוספת

עמנואל הראובני, פסגות, כנרת בית הוצאה לאור, 1993.
ראו גם

הפסגות הגבוהות ביותר בישראל
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
מצפה חורן (מוצב החרמון) מימין ומצפה שלגים (משמאל). צילום מגבעת הקרב
איגור ברזין

איגור ברזין, צילם מקסים ריידר
איגור ברזין (נולד ב-21 בדצמבר 1958) הוא מורה לבימוי תיאטרון ולמשחק, מייסד, מנהל אמנותי לשעבר ובמאי בתיאטרון "מלנקי".
ביוגרפיה

איגור ברזין נולד בקזחסטן. אימו נולדה במוסקבה ועברה לקזחסטן בתחילת מלחמת העולם השנייה, החלה ללמוד בעיר קרגנדה שבקזחסטן, שם נולד איגור ואחותו. אביו נולד בדנטרופטרובסקי שבאוקראינה ונסע לקזחסטן אחרי המלחמה. ברזין חי בקזחסטן עד גיל 27, התחתן ונולדה לו בת. בשנים 1976–1980 למד היסטוריה באוניברסיטת קרגנדה. אחר-כך נסע למוסקבה ולמד שם בשנים 1987–1992 באקדמיה הרוסית לאומנויות התיאטרון, "גיטיס". בשנים 1992–1993 עבד כבמאי מופעים בקרקס הגדול במוסקבה. בשנת 1993 עלה לישראל. עבד בעבודות מזדמנות שונות וב-1997 הקים ביחד עם השחקנים מיכאל טפליצקי והלנה ירלובה את תיאטרון "מלנקי".
ברזין משמש כבמאי, וכמנהל האמנותי של תיאטרון מלנקי. 
בנוסף הוא אחראי לעיבודים בתיאטרון שרובם נעשו בשיתוף עם בוריס ינטין.
פרסים

2014 - פרס רוזנבלום לאמנויות הבמה.
2010 - פרס מפעל הפיס לאמנויות הבמה ע"ש לנדאו.
2010 - פרס השרה לקליטת העלייה ע"ש יורי שטרן לשנת 2010.
2007 - "על החטא" - ההצגה זכתה ב-3 קטגוריות בפרס קיפוד הזהב (בימוי, עיבוד, שחקן הטוב ביותר).
2004 – "הזר" - זוכה פרס התיאטרון הישראלי 2004 (הצגת הפרינג' הטובה ביותר).
2004 - "הזר" - זוכה בפרס קיפוד הזהב לאמן למשחק (דימה רוס) ולבמאי (איגור ברזין).
2001 – "קונטרבס" - ההצגה זכתה בפרס ראשון בפסטיבל תיאטרונטו 2001.